Cod galben de instabilitate atmosferică accentuată în mai multe zone din țară/ Cum va fi vremea în București
Meteorologii anunţă cod galben de instabilitate atmosferică, până sâmbătă seară, în zonele montane, în Crişana şi local în Maramureş şi Transilvania, transmite News.ro.
ANM a emis, sâmbătă, o avertizare de instabilitate atmosferică. Aceasta intră în vigoare la ora 12.00 şi este valabilă până la ora 22.00.
”În zonele montane, în Crişana şi local în Maramureş şi Transilvania vor fi perioade cu instabilitate atmosferică. Aceasta se va manifesta prin intensificări ale vântului, vijelii (viteze în general de 55…65 km/h), averse, descărcări electrice şi izolat grindină. În intervale scurte de timp cantităţile de apă vor fi de 20…30 l/mp şi izolat de peste 40 l/mp”, anunţă ANM.
Potrivit sursei citate, în Bucureşti vremea va fi caldă.
”Cerul va fi variabil, iar vântul va sufla moderat, cu intensificări temporare (viteze în general de 35…45 km/h)”, a transmis ANM.
Potrivit meteorologilor, temperatura maximă va fi de 27…28 de grade.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank